Frendit (10. tuotantokausi)
Jaksot

| № | Alkuperäinen nimi | Suomenkielinen nimi (DVD) | Suomenkielinen nimi (TV) | Ensiesitys Yhdysvalloissa | Ensiesitys Suomessa | Katsojia (USA; milj> ) |
| --- | --- | --- | --- | --- | --- | --- |

| 1. | The One After Joey and Rachel Kiss | Suudelman jälkeen | Kun Rachel ja Joey suutelivat |  25. syyskuuta 2003 |  30. maaliskuuta 2004 | 24,54 |
Joey ja Rachel päättävät kertoa suhteestaan Rossille, ja Ross ja Charlie päättävät kertoa suhteestaan Joeylle. Ross tunnustaakin seurustelevan Charlien kanssa, mutta Joey ei uskalla kertoa Rachelista. Myöhemmin Ross näkee heidät suutelemassa. Monica on tehnyt afroletit päästäkseen eroon pörröisistä hiuksista, mutta Chandler inhoaa niitä. Phoebe ja Mike ovat palanneet yhteen, ja Phoebelle selviää, että eron aikana Mike on tapaillut naista nimeltä Precious (Anne Dudek). 
| 2. | The One Where Ross Is Fine | Kaikki hyvin | Ross pärjää |  2. lokakuuta 2003 |  13. huhtikuuta 2004 | 22,38 |
Adoptiota haluavat Monica ja Chandler tapaavat pariskunnan, jolla on kokemusta adoptiosta. Monica ja perheen äiti (Kellie Waymire) ovat välittömästi samalla aaltopituudella, mutta Chandler lipsauttaa perheen lapselle (Daryl Sabara) tämän olevan adoptoitu. Ross kutsuu Rachelin ja Joeyn tuplatreffeille hänen ja Charlien kanssa. Illasta tulee kuitenkin kiusallinen, kun Ross juo itsensä humalaan. Aamulla Ross ja Joey juttelevat, ja Ross tajuaa, että ei voi estää Joeyn ja Rachelin seurustelua, joten hän antaa heille siunauksensa. Phoebe tapaa veljensä Frank juniorin (Giovanni Ribisi) ja kolmoset. Frank junior ehdottaa, että Phoebe voisi adoptoida yhden kolmosista, mutta tajuaa että ei voi luopua lapsistaan. 
| 3. | The One with Ross's Tan | Rossin rusketus | Rossin rusketus |  9. lokakuuta 2003 |  20. huhtikuuta 2004 | 21,87 |
Ross näkee Monican rusketuksen ja haluaa itselleen samanlaisen. Rachel ja Joey tajuavat, että he ovat liian hyviä ystäviä ollakseen parisuhteessa. Monica ja Phoebe eivät halua tavata vanhaa ystäväänsä, joka on ottanut itselleen feikkibrittiaksentin (näyttelijänä Jennifer Coolidge). 
| 4. | The One With the Cake | Emman syntymäpäivä | Syntymäpäiväkakku |  23. lokakuuta 2003 |  27. huhtikuuta 2004 | 18,77 |
Ross ja Rachel järjestävät syntymäpäiväjuhlat tyttärelleen Emmalle ja haluavat kaikki paikalle. Kaikki tulevat käymään, vaikka heillä onkin muita suunnitelmia; Phoebella hieronta-asiakas, Joeylla koe-esiintyminen ja Chandlerilla ja Monicalla romanttinen viikonloppu. Emman syntymäpäiväkakku ei ole kuitenkaan Rachelin tilaama pupukakku, vaan polttareihin suunniteltu eroottinen kakku. Rachel ja Ross lähtevät hakemaan uutta kakkua, ja sillä aikaa Phoebe, Joey, Chandler ja Monica kilpailevat siitä, kenen täytyy jäädä vahtimaan Emmaa. 
| 5. | The One Where Rachel's Sister Babysits | Sisko lapsenvahtina | Sisko lapsenvahtina |  30. lokakuuta 2003 |  4. toukokuuta 2004 | 19,37 |
Rachelin sisko Amy (Christina Applegate) kertoo, että aikoo avioitua entisen poikaystävänsä isän kanssa. Rachel ottaa tämän asumaan hänen ja Joeyn luokse. Amy tarjoutuu vahtimaan Emmaa. Rachel on kauhuissaan, kun selviää Amyn ottaneen reiät Emman korviin. Mike yrittää kosia Phoebea erilaisilla tavoilla, mutta yritys toisensa jälkeen menee pieleen. Monica ja Chandler pyytävät Rachelia kirjoittamaan suosittelukirjeen adoptiotoimistolle, mutta Joey tuntee itsensä ulkopuoliseksi, ja he antavat Joeyn kirjoittaa kirjeen. Monica ja Chandler ovat kauhuissaan, kun he saavat tietää Joeyn kirjeen sisällön. He soittavat adoptiotoimistoon, joka kuitenkin piti kirjeestä – heistä oli nerokasta antaa se lapsen kirjoitettavaksi. 
| 6. | The One with Ross's Grant | Apuraha | Apuraha |  6. marraskuuta 2003 |  11. toukokuuta 2004 | 20,38 |
Ross hakee apurahaa tutkimustyölleen, mutta rahan myöntäjä on hänen tyttöystävänsä Charlien entinen poikaystävä Benjamin Hobart (Greg Kinnear). Käy selväksi, että Benjamilla on yhtä tunteita Charlieta kohtaan, ja Charlie ja Ross eroavat. Mike ja Phoebe ovat muuttamassa yhteen, joten Phoeben täytyy hankkiutua eroon joistain eriskummallisista tavaroistaan. Phoebe antaa taulunsa – jonka hän on nimennyt Gladysiksi – Monicalle, joka teeskentelee pitävänsä siitä. Myöhemmin Monica ja Rachel taistelevat, kumman täytyy ottaa taulu luokseen. Joey haluaa Chandlerin hankkivan hänelle työtä eräästä mainoksesta, mutta Chandler ei koe Joeyn olevan sopiva rooliin ja päätyy valehtelemaan Joeylle. 
| 7. | The One with the Home Study | Adoptiotarkastus | Kotitarkastus |  13. marraskuuta 2003 |  7. syyskuuta 2004 | 20,21 |
Adoptiosta vastaava sosiaalityöntekijä tulee käymään Monican ja Chandlerin luona. He haluavat kuitenkin varmistaa, että sosiaalityöntekijä ei näe Joeyta, sillä vuosia sitten Joey makasi hänen kanssaan eikä ikinä soittanut takaisin. Phoebe ja Mike haluavat avioitua kaupungintalolla ja lahjoittaa häihin suunnatut rahat hyväntekeväisyyteen, mutta tulevat katumapäälle. Ross pelkää hämähäkkejä ja Rachel keinuja, ja he yrittävät auttaa toisiaan pääsemään peloistaan. 
| 8. | The One with the Late Thanksgiving | Kiitospäivä | Myöhästyneet päivällisvieraat |  20. marraskuuta 2003 |  14. syyskuuta 2004 | 20,66 |
Monica ja Chandler eivät ole halukkaita järjestämään kiitospäivän viettoa, mutta Phoebe kuitenkin onnistuu suostuttelemaan Monican. Kaikki vieraat ovat kuitenkin myöhässä, sillä Rachel ja Phoebe osallistuvat Emman kanssa kauneuskilpailuun, ja Ross ja Joey menevät jalkapallopeliin. Raivostuneet Monica ja Chandler kieltäytyvät päästämästä ketään sisään. Jakson lopussa Monicalle ja Chandlerille kerrotaan, että ohiolainen äiti haluaa luovuttaa vauvansa heille. 
| 9. | The One with the Birth Mother | Äidin haastattelu | Äiti |  8. tammikuuta 2004 |  21. syyskuuta 2004 | 25,49 |
Monica ja Chandler tapaavat tulevan lapsen mahdollisen äidin Erican (Anna Faris). Käy ilmi, että on tapahtunut sekaannus, eivätkä he ole Erican valitsema pariskunta. Erica kuitenkin päätyy antamaan lapsen heille. Joey tapailee Phoeben ystävää, mutta Joey ei pidä siitä, että nainen syö hänen lautaseltaan. Rachel ja Phoebe ovat vaateostoksilla Rossin kanssa, mutta kassit vaihtuvat, ja Ross saa mukaansa osan Rachelin vaatteista. Myöhemmin eräillä treffeillä Ross pitää yllään Rachelin valitsemaa paitaa, ja huomaa, että hänen seuralaisellaan on samanlainen paita. 
| 10. | The One Where Chandler Gets Caught | Chandlerin seuralainen | Chandler jää kiinni |  15. tammikuuta 2004 |  28. syyskuuta 2004 | 26,68 |
Rachel ja Phoebe näkevät Chandlerin menevän autoon vieraan naisen kanssa. Kun he soittavat Chandlerille, tämä esittää olevansa töissä. He uskovat, että Chandler pettää Monicaa ja kertovat havainnoistaan Rossille ja Joeylle. Nelikko kertoo asiasta Monicalle, mutta tämä ei reagoi asiaan niin kuin luulisi. Pian käy ilmi, että Monica ja Chandler etsivät uutta asuntoa lähiöstä, sillä he eivät halua kasvattaa tulevaa lastaan kaupungissa. 
| 11. | The One Where the Stripper Cries | Itkevä strippari | Strippari itkee |  5. helmikuuta 2004 |  5. lokakuuta 2004 | 24,91 |
Monica ja Chandler järjestävät Phoebelle polttarit, mutta strippari puuttuu. He palkkaavat stripparin (Danny DeVito) viime hetkellä, mutta tämä ei ole toivotunlainen ja alkaa itkeä. Ross ja Chandler ovat high schoolin luokkakokouksessa ja tapaavat tytön (näyttelijänä Ellen Pompeo), josta he olivat tehneet tapaamattomuus-sopimuksen. Selviää kuitenkin, että Chandler tapaili tyttöä sopimuksesta huolimatta, ja että myös Ross oli rikkonut sopimusta tapailemalla erästä toista tyttöä, johon Chandler oli ihastunut. Tästä suuttuneena Chandler oli muhinoinut Rachelin kanssa. Ross on järkyttynyt, sillä samana iltana oli hänen ja Rachelin ensisuudelmansa. Myöhemmin kuitenkin selviää, että tuona kyseisenä iltana Ross suuteli Monicaa, ei Rachelia. Joey on julkkisvieraana viihdeohjelmassa Pyramidi, mutta pärjää surkeasti. 
| 12. | The One with Phoebe's Wedding | Phoeben häät | Phoeben häät |  12. helmikuuta 2004 |  12. lokakuuta 2004 | 25,90 |
Phoebe erottaa hääsuunnittelijansa Monican häidensä harjoitusillallisella; myöhemmin lumimyrskyn alettua hän palkkaa tämän kuitenkin takaisin. Sillä aikaa Ross ja Chandler – joille ei oltu suotu minkäänlaista osaa alkuperäisissä häissä – kilpailevat bestmanin paikasta. Lumimyrskyn laannuttua molemmat kuitenkin saavat paikan, ja Phoebe saa unelmiensa häät. 
| 13. | The One Where Joey Speaks French | Joey puhuu ranskaa | Ranskaa |  19. helmikuuta 2004 |  19. lokakuuta 2004 | 24,27 |
Phoebe yrittää opettaa Joeylle ranskaa näytelmää varten. Rachelin isä saa sydänkohtauksen, joten Rachel lähtee Rossin kanssa tapaamaan tätä sairaalaan. Erica tulee vierailulle ja kertoo, että ei ole varma lapsen isästä. 
| 14. | The One with Princess Consuela | Prinsessa Consuela | Prinsessa Consuela |  26. helmikuuta 2004 |  26. lokakuuta 2004 | 22,83 |
Rachelin saatua potkut Ralph Laurenilta hän saa työtarjouksen Pariisista. Hiljattain avioitunut Phoebe aikoo muuttaa nimensä Phoebe Buffay-Hanniganiksi, mutta saa tietää, että nimen saa muuttaa miksi haluaa, joten hän päättää nimetä itsensä Prinsessa Consuela Bananahammockiksi, joskin antaa ystävien kutsua itseään Valerieksi. Hänen miehensä Mike toteaa, että aikoo itse muuttaa nimensä Paska Pussiksi. Sillä aikaa Monica ja Chandler näyttävät Joeylle heidän uutta taloaan ja tämä tapaa kahdeksanvuotiaan tytön (Dakota Fanning). 
| 15. | The One Where Estelle Dies | Estellen kuolema | Estelle kuolee |  22. huhtikuuta 2004 |  2. marraskuuta 2004 | 22,64 |
Joeyn agentti Estelle kuolee, mutta ystävykset eivät halua kertoa asiaa Joeyelle, koska meneillään on muutenkin niin paljon muutoksia. Phoebe päättää esittää Estelleä. Chandler ja Monica saavat melkein naapurikseen Janicen. Ross yrittää saada Rachelille vanhaa työtänsä takaisin, jotta tämän ei tarvitsisi muuttaa Pariisiin. 
| 16. | The One with Rachel's Going Away Party | Rachelin läksiäiset | Rachelin läksiäiset |  29. huhtikuuta 2004 |  9. marraskuuta 2004 | 24,51 |
Erica saapuu New Yorkiin. Rachelille järjestetään läksiäiset, mutta Ross suuttuu, kun Rachel hyvästelee kaikki muut paitsi hänet. Monica ja Chandler valmistelevat muuttoa ja löytävät asunnosta käsiraudat, joiden alkuperä on hämärän peitossa. Erican synnytys alkaa. 
| 17. | The Last One, Part 1 | Jäähyväiset, osa 1 | Loppu, osa 1/2 |  6. toukokuuta 2004 |  16. marraskuuta 2004 | 52,46 |
Erica synnyttää kaksoset, jotka saavat nimekseen Erica ja Jack. Ross on viettänyt yön Rachelin kanssa, mutta harmistuu, kun Rachel sanoo rakastelun olleen ”täydellinen tapa hyvästellä”. Joey on ostanut Monicalle ja Chandlerille tupaantuliaislahjaksi tipun ja ankanpoikasen. Kun Rachel on lähtenyt lentokentälle, Ross päättää kertoa hänelle todellisista tunteistaan ja lähtee Phoeben kanssa Rachelin perään. 
| 18. | The Last One, Part 2 | Jäähyväiset, osa 2 | Loppu, osa 2/2 |  6. toukokuuta 2004 |  23. marraskuuta 2004 | 52,46 |
Chandler ehdottaa, että Joey pitää ostamansa linnut itsellään. Phoebe ja Ross huomaavat tulleensa väärälle lentokentälle. Kun he saapuvat oikeaan paikkaan, Rachel on juuri nousemassa koneeseen. Ross kertoo tälle tunteistaan, mutta Rachel ei pysty käsittelemään asiaa ja nousee koneeseen. Myöhemmin Ross kuuntelee Rachelin jättämän viestin vastaajastaan, huomaa Rachelin ovella, ja he suutelevat. Viimeisessä kohtauksessa kuusi ystävystä seisovat Monican ja Chandlerin tyhjässä asunnossa. Rachel ehdottaa, että he menisivät vielä yhdelle kahvikupilliselle. Chandler kysyy: ”minne?”